SKS 63. ekspedīcija

SKS 63. ekspedīcija (Expedition 63, ISS-63, Экспедиция МКС-63) ir ASV Nacionālās aeronautikas un kosmosa administrācijas (NASA) un Krievijas Roskosmos kosmonautu pastāvīgā ekspedīcija Starptautiskajā kosmosa stacijā (SKS) no 2020. gada 14. aprīļa.

 Ekspedīcijas gaita 
63. ekspedīcija sākās 2020. gada 17. aprīlī ar kosmosa kuģa Sojuz MS-15 atvienošanos un turpinājās līdz kosmosa kuģa Sojuz MS-16 atvienošanai 2020. gada 21. oktobrī. Šis bija neierasts SKS ekspedīcijas dalībnieku paplašinājums. Sākotnēji ekspedīcijas sastāvā bija amerikāņu komandieris Kristofers Kesidijs, kā arī krievu lidojumu inženieri Anatolijs Ivaņišins un Ivans Vagners. Ekspedīcija 2020. gada 31. maijā sagaidīja kosmosa kuģa SpaceX Crew Dragon pirmā pilotējamā lidojuma Crew Dragon Demo-2 apkalpi. Divi apkalpes locekļi Daglass Hērlijs un Roberts Bēnkens palika stacijā divus mēnešus, palīdzot pētījumos stacijā un piedaloties vairākās iziešanās ārpus stacijas. Ekspedīcijas beigās ieradīsies Krievijas kosmosa kuģis Sojuz MS-17 ar trīs apkalpes locekļiem. Septembrī bija plānots arī pirmais NASA komerciālās apkalpes programmas USCV-1 operatīvais lidojums Crew-1, bet tas tika pārcelts uz oktobri (vēlāk uz novembri), 64. ekspedīcijas laikā.

 Gaisa sūce 
2020. gada augustā publiski kļuva zināms, ka stacijā ir neliela gaisa noplūde. To pirmoreiz pamanīja 2019. gada septembrī, bet 2020. gada augustā izplūdes ātrums palielinājās. Gaisa zaudēšana nepārsniedza pieļaujamās normas un kosmonautiem briesmas nedraudēja. Pēc moduļu izolēšanas netika atrasta noplūdes vieta. 
Septembra beigās izplūda jau aptuveni 220 grami gaisa diennaktī, un atkal tika izolēts Krievijas segments. 29. septembrī Roskosmos paziņoja, ka noplūde notiek Zvezda modulī, bet nav lokalizēta konkrēta vieta.

4. oktobrī tika izteikta hipotēze, ka sūce notiek Zvezda moduļa gala nodalījuma pieslēgvietas gumijas blīvējumā. Kosmonauti noņēma aizsargpārvalku un ar līmlenti aplīmēja gumijas blīvējumu. Nākamajā rītā izrādījās, ka gaisa noplūde nav apstājusies (6 milimetri dzīvsudraba stabiņa stundā). Vairākkārt tika izmēģināta metinājuma šuvju noklāšana ar līmlentu un no amerikāņiem palienētu hermētiķi, bet tas nedeva vēlamo rezultātu.

15. oktobrī kosmonautiem izdevās noteikt iespējamo sūces vietu, fotografējot un filmējot tējas lapiņu kustību gaisa plūsmā. Pēc tam viņi aizlīmēja šo vietu ar līmlentu, un nākamajā dienā gaisa izplūdes ātrums bija samazinājies līdz 4 mm Hg. Pirms tam gaiss izplūda 7–9 mm Hg.
19. oktobrī tika ziņots, ka ir izdevies atrast 2–4 cm garu plaisu un apturēt gaisa izplūšanu, plaisai uzlīmējot termoizturīgo kaptona lenti kā pagaidu risinājumu.

20. oktobrī tika ziņots, ka gaiss joprojām izplūst (kopš nodalījuma aizvēršanas spiediens bija samazinājies par 50 mm Hg). Sergejam Rižikovam tika dots norādījums noņemt kaptona lentu, to uzlīmēt uz dokumentācijas vāka, plaisu notīrīt ar spirtā samērcētu salveti un no jauna uzlīmēt lentu. Kaptona lentu un tīrīšanā izmantotās salvetes tika nogādātas uz zemi analīzei.

 Apkalpe 
 Pozīcija Periods Kosmonauts Lid. pēc skaita Valsts /organizācija Kosmosa kuģis komandieris  —  Kristofers Kesidijs 3. NASA Sojuz MS-16 lidojuma inženieris 1  —  Anatolijs Ivaņišins 3. Roskosmos Sojuz MS-16 lidojuma inženieris 2  —  Ivans Vagners 1. Roskosmos Sojuz MS-16 lidojuma inženieris 3  — 2020. gada 31. maijs – 2020. gada 31. maijs — 1. augusts Daglass Hērlijs 3. NASA Crew Dragon Demo-2 2020. gada 1. augusts — 14. oktobris – 2020. gada 14. oktobris —  Sergejs Rižikovs 2. Roskosmos Sojuz MS-17 lidojuma inženieris 4  — 2020. gada 31. maijs – 2020. gada 31. maijs — 1. augusts Roberts Bēnkens 3. NASA Crew Dragon Demo-2 2020. gada 1. augusts — 14. oktobris – 2020. gada 14. oktobris —  Sergejs Kuds-Sverčkovs 1. Roskosmos Sojuz MS-17 lidojuma inženieris 5  — 2020. gada 14. oktobris – 2020. gada 14. oktobris —  Ketlīna Rubinsa 2. NASA Sojuz MS-17

 Iziešanas atklātā kosmosā 
MisijaSlūžu kameraKosmonauti Sākums (UTC)BeigasIlgums Darbība SKS-63 Quest Kristofers KesidijsRoberts Bēnkens  11:02  17:39 6 h 7 min Akumulatoru bateriju nomainīšanas darbi kopnes S6 segmenta 1B kanālā. Noņemti pieci no sešiem vecajiem NiH akumulatoriem, uzstādīti divi no trim jaunajiem Li-ion akumulatoriem un uzstādītas divas no trim adaptera platēm. SKS-63 Quest Kristofers KesidijsRoberts Bēnkens  11:13 17:14 6 h 1 min Akumulatoru bateriju nomainīšanas darbu pabeigšana kopnes S6 segmenta 1B kanālā. Noņemts vecais NiH akumulators, uzstādīts viens jaunais Li-ion akumulators un adaptera plate. Astronauti pēc tam sagatavoja 3B darba vietu nākamajai iziešanai: pārvietoja dažus kabeļus un mēģināja, bet neizdevās noņemt vecu stiprinājumu no viena no saules bateriju mastiem. SKS-63 Quest Kristofers KesidijsRoberts Bēnkens  11:10 17:10 6 h Akumulatoru bateriju nomainīšanas darbi kopnes S6 segmenta 3B kanālā. Noņemti visi seši vecie NiH akumulatori, uzstādīti trīs jaunaie Li-ion akumulatori un uzstādītas trīs adaptera plates. SKS-63 Quest Kristofers KesidijsRoberts Bēnkens  11:12 16:41 5 h 29 min Uz Mobile Base System uzstādīta robotizeto rīku krautuve RiTS (Robotic Tool Stowage). Darbi pie Tranquility moduļa aksiālā saslēgšanās mezgla CBM, kur paredzēts uzstādīt Nanoracks Bishop Airlock slūžu kameru. Tika noņemts PMA-3 pārklājs, un tas atgriezts slūžu kamerā. Noņemti trīs atlūzu vairogi, un tie piesieti pie moduļa netālu no CBM.

 Stacijas orbītas paaugstināšanas manevri 
 Manevra veicējs Datums Sākums (UTC) Ilgums (sekundes) Orbītas paaugstinājums (km) Orbītas augstums beigās (km) Piezīmes Zvezda 2020-04-19 08:09 58,5 -1,5 417,69 × 436,62 Sagatavota optimāla orbīta Progress MS-14 sagaidīšanai Progress MS-14 2020-07-03 15:53 ~ 100 0,9  Neplānots manevrs. Izvairīšanās no kosmiskā atkrituma.

 Atsauces 

 Ārējās saites 
 63. ekspedīcija NASA mājas lapā  
 63. ekspedīcija Energija mājas lapā 

63
Kategorija:2020. gads kosmonautikā